Elämä on unelmia ja niiden toteuttamista: syyskuuta 2013
"Jokaisella ihmisellä maan päällä on aarteensa, joka odottaa löytämistään."
Harjoittelimme eilen piirtämistä ja alkuvaikeuksien jälkeen sentään syntyi tulosta. Täysin tyytyväinen en tuotokseen ollut, joten opettelemista riittää. Piirtäminenkin on laji, jota ei opi muuten kuin sitä tekemällä. Jos sittenkään... Nyt pitäisi löytyä tahtoa, rohkeutta ja aikaa harjoittaa tätä "taitoa" itsessään. Tämä hitaasti lämpeävä luonteeni aiheutti taas tuskaa ja alkuun pääseminen tuotti ongelmia. Taisimme jokainen antaa kaikkemme päivän aikana ja perjantaipullo-arvonta (kenen loistava idea se olikaan? - hyväksi muuten todettu) olikin tervetullut katkos päivään. Eikä ketään harmittanut, että pullon voitti oma taiteilijamme, eikä se, että päivä oli torstai :). Tunteet kävivät tosin kuumina suunnitellessamme saunailtaa, mutta saimme lyötyä päivän lukkoon. Olisi hienoa, jos kaikki pääsisivät paikalle ♥.
Löytyykö sateenkaaren päästä aarre?
Tunnisteet: aarre, Antonio Banderas, luonto-ja kulttuuriviikonloppu, perjantaipullo, piirtäminen, sateenkaari, saunailta
"Aina kun haluat saavuttaa jotain, pidä silmäsi auki, keskity ja tiedä tarkalleen mitä haluat. Kukaan ei pääse tavoitteeseen suljetuin silmin."
Jakaannuimme ryhmiin ja aloimme ideoida ja suunnitella projektityötämme. Yksi ryhmä työstää taikametsää, toinen ruokalan ikkunanäkymää ja ympäristöä. Meidän ryhmämme kohteena on Rauhala, josta olenkin maininnut jo muutamaan otteeseen. Rauhala on kodinomainen, rauhallinen ja jouluinen näyttelytila. Pyrimme luomaan tilasta visuaalisesti kauniin, joka houkuttelee asiakasta "tulemaan peremmälle" ja ostamaan yrityksen tuotteita. Huomioimme myös toimeksiantajan toiveet ja ideat. Julkkua myöten...
Plan A joutui roskakoriin, ja suunnitelmamme meni uusiksi. Onneksi ryhmässä on nopeatempoisia jäseniä (minua lukuunottamatta), joilla on uusia ideoita heti valmiina. Itse, omaan tapaani, takerrun pikku seikkoihin ja minua häiritsevät elementit suodatan pitkän kaavan mukaan. Hahmotelma on kuitenkin melkein valmis ja lopullinen hionta tapahtuukin sitten pääkallopaikalla paikan päällä.
Koululla meidän ei juurikaan tarvitse etukäteen työstää muuta kuin ikkunan pokia - maalaamalla. Ryhmämme miesvahvistus pääsee odotettua vähemmällä ja olemmekin joutuneet luovuttamaan hänet välillä toisiin, "hyvin vaativiin" :D tehtäviin. Tämähän ei luonnollisestikaan voi jatkua näin...
Lähettänyt Unknown klo 19.24 2 kommenttia:
Tunnisteet: projektityö, Rauhala
Edellä oleva ajatus on ainakin itselleni hyvä muistutus siitä, ettei pelkästään unelmoimalla voi elää elämäänsä. On oikeasti toteutettava itseään ja palattava maan pinnalle - vaikka se välillä tylsää onkin. Pilvilinnoista opiskeluun:
Perjantaina ja maanantaina opiskelimme tehokkaasti tietotekniikkaa. On ollut todella hyödyllistä päivittää ja muistuttaa mieleen tekstinkäsittelyn kikkoja, joita ei normaalisti käytä. Toki uuttakin on tullut opittua. Esimerkiksi leikkaustyökalun käyttö netissä on ollut tarpeellinen jo nyt. Kyllä opitut taidot jäävät unohduksiin, jollei niitä käytä. Tämä koskee kaikkea muutakin kuin tietotekniikkaa. Muista siis päivittää itseäsi :)
Tunnisteet: luonto-ja kulttuuriviikonloppu, meksiko, päivitys, Rauhala, segmentointi, tietotekniikka
Ideakuva suunnitteilla oleviin teemabileisiin
Mexico by kirsi-jarvinen featuring a hinged bangle
Lähettänyt Unknown klo 20.09 2 kommenttia:
Tunnisteet: ideakuva, meksiko, polyvore, teemabileet
by kirsi-jarvinen featuring home decor
Tunnisteet: ideakuva, polyvore
Tänään jatkoimme markkinoinnin parissa, käsitellen mm. yrityskuvaa ja sen vaikutusta myyntiin. Ikävä päänsärky ja pieni lämpö vähän haittasivat opiskeluun keskittymistä, mutta kunnon koululaisena sairastan vasta viikonloppuna :).
Päivän sana: SUKLAA (kuva mtv3-arkisto)
Minä ja ryhmäni teimme pienen esitelmän Fazerin yrityskuvasta ja pian jo haaveilimme kaikki vierailusta tehtaalle. Itselläni häivähti kuva Pienestä suklaapuodista, sekä elokuvana, että todellisuudessa. Voi, mikä olisikaan se aistien hurma niin maistuvien tuotteiden parissa.
Mukava päivä oli jälleen - ja vaikka nyt sänky kutsuukin houkuttelevasti, aion kirjoittaa vielä muutaman sanan eilisestä yritysvierailustamme SHT-tukkuun. Tulemme tekemään projektityönä jouluiset esillelaitot Punkalaitumella sijaitsevaan somistus / sisustustukkuun. Kyseinen yritys ei ollut minulle entuudestaan tuttu ja ensivaikutelma olikin aika sekava. Ensimmäisenä ajatuksissa oli: "tästä ei tule mitään", mutta kummasti niitä ideoita vain alkoi syntyä.
Tunnisteet: Fazer, pieni suklaapuoti, projektityö, Rauhala, sht-tukku, suklaa, yrityskuva
Syysunelmia by kirsi-jarvinen on Polyvore
Toinen päivä opiskelua takana ja olo on jännittynyt, mutta odottava. Vatsassa kuperkeikkaa heittäneet perhoset ovat vaihtumassa innostuksen rusoon poskilla. Ja niska/hartiakipuun...:)
Blogin teko on uutta ja ihmeellistä, eikä toki ole sujunut täysin ongelmitta. Joten kaikki kunnioitus ja ihailu useita bloginpitäjiä kohtaan, joiden sivuille olen vuosien varrella eksynyt.
Luonnon kauneutta Hiittenkarilla
Tunnisteet: blogin teko, opiskelu, visualisti